《愁诗》
唐代·李廷璧

到来难遣去难留，著骨黏心万事休。潘岳愁丝生鬓里，

婕妤悲色上眉头。长途诗尽空骑马，远雁声初独倚楼。

更有相思不相见，酒醒灯背月如钩。

作者简介：陇西成纪人，字冠祥。应进士试，历二十试而未第。至僖宗时，方于蜀中登科。曾任舒州军倅，连宴三夜而不归，其妻猜妒，扬言归必杀之。廷璧避匿佛寺，久始得归。廷璧长于歌诗，音韵精能，诗风华丽，惜多不传。